Անվան այլ կիրառումների համար տե՛ս՝ Շոկոլադի թանգարան (այլ կիրառումներ)

**Շոկոլադի թանգարան** (սերբ.՝ Музеј чоколаде), Սերբիայի մայրաքաղաք Բելգրադի ամենաերիտասարդ թանգարաններից մեկը։ Այն բացվել է 2020 թվականի փետրվարին։ Թանգարանում, ցուցանմուշներից բացի, այցելուները կարող են ծանոթանալ շոկոլադի ծագման հետաքրքիր փաստերին և պատմությանը։ Թանգարանը հիմնադրել են Նենադ Ռադուլովիչը և նրա կինը, բոլոր ցուցանմուշները բնօրինակ են։

Նկարագրություն
--------------

Թանգարանը բաղկացած է չորս ցուցասրահներից, որոնցից յուրաքանչյուրում ներկայացված են շոկոլադի զարգացման շրջանները.

* շոկոլադի ծննդավայր Հարավային Ամերիկային նվիրված ցուցասրահ
* Կակաոյի՝ Եվրոպայում հայտնվելուն նվիրված ցուցասրահ. ներկայացվում է զարգացման ուղին՝ Իսպանիա ժամանելուց ի վեր
* Սերբիայի և Հարավսլավիայի շոկոլադի պատմությանը նվիրված ցուցասրահ
* Ցուցանմուշներով ցուցասրահ. ամբողջովին շոկոլադից պատրաստված առօրյա կյանքի տարբեր իրեր, որոնք ուտելի են

Ծրագիր և ցուցանմուշներ
----------------------

Բելգրադի շոկոլադի թանգարանում այցելուները կարող են ծանոթանալ շոկոլադի ամբողջական պատմությանը, դրա սկզբնավորմանն աշխարհում և Եվրոպայում, ինչպես նաև Սերբիայում։ Թանգարանը նաև առաջարկում է հետաքրքիր տեղեկություններ շոկոլադ պատրաստելու, սպառելու, դրա բուժիչ հատկությունների և շոկոլադի հետ կապված բազմաթիվ այլ փաստերի մասին։

Ցուցադրվում են ինչպես շոկոլադ պատրաստելու պատմությանը վերաբերող ցուցանմուշներ, այնպես էլ դրա հետ կապված ամեն ինչ։

Առաջին ցուցասրահը ձևավորված է հարավամերիկյան արևադարձային անտառի տեսքով, ներկայացված են ինկերի և մայաների ցուցանմուշներ, կակաոյի պտուղներ և մայաների աստվածության գլուխ, որի բերանից այցելուները կարող են մարգարեություններով՝ փայլաթիթեղի վրա գրված հաղորդագրություններով շոկոլադներ քաշել։ Երկրորդ ցուցասրահում ներկայացվում է 18-րդ դարի Եվրոպան, երբ շոկոլադը հասավ այդ աշխարհամաս, իսկ երրորդ ցուցասրահը նախկին ՀՍՖՀ-ի ոճով է, որտեղ ցուցադրվում են շոկոլադե սալիկներ, որոնցով մեծացել են շատ սերունդներ։ Չորրորդ ցուցասրահը զարդարված է ավելի ժամանակակից, քան մյուսները և կոչվում է *Fashion Room*։ Այստեղ կան ուտելի ցուցանմուշներ կանանց կոշիկների, պայուսակների, բաժակների և այլնի տեսքով։ Այստեղ կարելի է գտնել նաև կաթնային շոկոլադ, մուգ շոկոլադ և պնդուկով շոկոլադ պատրաստելու համար անհրաժեշտ բոլոր բաղադրիչները։

Ի թիվս այլ ցուցանմուշների, թանգարանը ցուցադրում է նաև Սերբիայի ամենամեծ շոկոլադե սալիկը, կա նաև նկարչական անկյուն։

Թանգարանային շրջագայության շրջանակներում նախատեսված է նաև շոկոլադե ըմպելիքների համտես։

Ծանոթագրություններ
------------------

1. 1 2  «Muzej čokolade otvoren u Beogradu». *N1* (սերբերեն). 2020 թ․ փետրվարի 21. Վերցված է 2021 թ․ մայիսի 17-ին.
2. ↑  «Rainforest,Cocoa Seeds - Museum of Chocolate Belgrade». *MCB* (անգլերեն). Վերցված է 2021 թ․ մայիսի 17-ին.
3. ↑  «Chocolate in Europe - Museum of Chocolate Belgrade». *MCB* (անգլերեն). Վերցված է 2021 թ․ մայիսի 17-ին.
4. ↑  «Chocolate in Serbia - Museum of Chocolate Belgrade». *MCB* (անգլերեն). Վերցված է 2021 թ․ մայիսի 17-ին.
5. ↑  «Sculptures made of Chocolate - Museum of Chocolate Belgrade». *MCB* (անգլերեն). Վերցված է 2021 թ․ մայիսի 17-ին.
6. ↑  «MUZEJ ČOKOLADE BEOGRAD». *Zvanični sajt*. Muzej čokolade Beograd. Վերցված է 5. 3. 2020-ին.
7. ↑  «NAJSLAĐE MESTO U BEOGRADU - OTVOREN MUZEJ ČOKOLADE». *Beograduživo.rs* (սերբերեն). 2020 թ․ փետրվարի 20. Վերցված է 2020 թ․ մայիսի 18-ին.
8. ↑  «Najslađe mesto u gradu - muzej čokolade otvoren u Beogradu». *N1 Srbija* (Serbian (Latin script)). Արխիվացված է օրիգինալից 2020 թ․ մարտի 2-ին. Վերցված է 2020 թ․ մայիսի 18-ին.
9. ↑  «Muzej Čokolade Beograd - Srbija». *MČB* (սերբերեն). Վերցված է 2020 թ․ մայիսի 18-ին.
10. ↑  «Otvoren Muzej čokolade u Beogradu». *Beograd za decu*. Արխիվացված է օրիգինալից 19. 02. 2020-ին. Վերցված է 5. 3. 2020-ին.

|  |  |  |
| --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |

 |